## Pravilnik o uzimanju uzoraka i carinskim obilježjima

### NN 63/1992 (7.10.1992.), Pravilnik o uzimanju uzoraka i carinskim obilježjima

# CARINSKA UPRAVA REPUBLIKE HRVATSKE

Na temelju članka 10. stavak 2. i članka 240. stavak 2. Carinskog zakona
("Narodne novine", br. 53A/91, 33/92, 40/92 i 61/92), direktor
Carinske uprave Republike Hrvatske propisuje

## PRAVILNIK

### o uzimanju uzoraka i carinslum obilježjima

I. OPĆA ODREDBA

Članak 1.

Ovim pravilnikom propisuju se uvjeti i način uzimanja uzoraka robe,
kao i vrste carinskih obilježja i način njihove upotrebe.

II. UVJETI I NAČIN UZIMANJA UZORAKA ROBE

Članak 2.

Uzorci robe uzimaju se ako se, radi utvrđivanja vrste i kakvoče robe,
u carinskom postupku treba izvršiti kemijsko-tehnološko ili koje drugo
ispitivanje robe.

Članak 3.

Uzorci robe u carinskom postupku uzimaju se po službenoj dužnosti ili
na zahtjev carinskog obveznika.

Uzimanje uzoraka robe po službenoj dužnosti, prema članku 5. stavak
2 pod 4), članku 240. stavak 1., članku 243. stavak 2. i članku 244. stavak
2 Carinskog zakona. carinarnica obavlja u nazočnosti carinskog obveznika.

O uzimanju uzoraka sastavlja se zapisnik u tri primjerka, a jedan primjerak
carinarnica zadržava, jedan primjerak predaje carinskom obvezniku i jedan
primjerak dostavlja zajedno s uzorkom carinskoj laboratoriji, odnosno ustanovi
koja će obaviti ispitivanje robe.

Uzimanje uzoraka na zahtjev carinskog obveznika i u drugim slučajevima
obavlja se u nazočnosti carinskog djelatnika.

Tiskanica zapisnika o uzimanju uzoraka otiskana je uz ovaj pravilnik
i čini njegov sastavni dio ("Tiskanica 1").

Članak 4.

Od svake vrste robe uzimaju se u pravilu, po tri primjerka uzoraka,
u količinama potrebnim za ispitivanje.

Članak 5.

Ako ima više koleta, cisterni, vagona ili drugih prijenosnih, odnosno
prijevoznih sredstava u kojima se nalazi istovrsna roba čija se istovjetnost
ne može utvrditi običnim pregledom, uzima se potreban broj uzoraka iz onih
koleta, cisterni, vagona ili drugih prijenosnih, odnosno prijevoznih sredstava
koje odredi carinarnica.

Članak 6.

Potrebna količina robe koja se u smislu članka 4. i 5. ovog pravilnika,
uzima kao uzorak, u pravilu, iznosi:

a) za robu u krutom stanju:

1) otrovne, korozivne i slične tvari 50 g

2) masti, voskove i ostalu robu 100 g

b) za robu u tekućem stanju:

1) naftu i naftne derivate 500 ml

2) parafin 400 ml

3) biljna ulja 250 ml

4) eterična ulja, ekstrakte i koncentrate mirisa, vitamina i sl. 25
ml

5) alkohol i alkoholna pića 1000 ml

6) otrovne, korozivne i slične tvari 50 ml

7) ostalu robu 100 ml

c) za robu u listovima, pločama, folijama, trakama, šipkama i sl.:

1) papir - u svicima širine do 15cm 20 cm po širini svitka

- u svicima širine preko 15 cm 20 cm po širini svitka

- u listovima 2 arka

2) karton i ljepenku 30 cm x 30 cm

3) kožu, plastičnu foliju, lim i drugu robu u pločama 20 cm x 30 cm

4) kovinske trake, šipke, profile. žicu 100cm

d) za tekstilnu robu:

1) predivo i vlakna 50 do 150 g

2) monofilamente 10 m

3) metražnu robu 10 cm po cijeloj širini

4) tkaninu za zastore 20 cm po cijeloj širini

Ako je za ispitivanje robe dovoljna manja količina od količine iz stavka
1. ovog članka, odnosno ako je za ispitivanje robe potrebna veča količina
- uzeti če se ona količina robe koja je potrebna za ispitivanje - po mogučnosti
u dogovoru s carinskimn laboratorijem.

Članak 7.

Za svaku vrstu robe potrebno je uz uzorak od carinskog obveznika zahtjevati
dostavu certifikata, atesta ili slične isprave (prospekt i dr.), koja sadrži
podatke o sastavu i drugim karakteristikama robe potrebnim za njezino razvrstavanje
po Carinskoj tarifi.

Članak 8.

Roba uzeta kao uzorak mjeri se i utvrđena količina označava na omotu
uzorka i unosi u zapisnik o uzimanju uzoraka.

Svaki primjerak uzorka robe označava se rednim brojem.

Ako se uzima uzorak robe u originalnom pakovanju, u zapisnik o uzimanju
uzorka unose se i karakteristični podaci naznačeni na tom pakovanju.

Članak 9.

Radi osiguranja istovjetnosti uzoraka svaki uzorak mora biti obilježen
jednim od carinskih obilježja (carinska plomba ili carinski pečat).

Članak 10.

Na uzete uzorke carinarnica stavlja naljepnicu ("Tiskanica 2")
koja je otiskana uz ovaj pravilnik i njegov je sastavni dio.

Članak 11.

Poslije izvršenog ispitivanja, uzorak od vrijednosti carinarnica vraća
u koleta iz kojih su uzeti, ako nisu utrošeni ili postali neupotrebljivi
zbog ispitivanja.

Ostale uzroke, ako ih carinski obveznik ne želi primiti, carinarnica
stavlja u carinsku zbirku ili ih uništava ako carinarnici nisu potrebni.

Ako se u vezi s uzetim uzorcima vodi carinsko-upravni postupak, odnosno
upravni spor uzorci se moraju čuvati do okončanja postupka, odnosno spora.

Članak 12.

Ako se uzorci robe uzimaju prema članku 5. stavak 2. pod 4) i članka
237. Carinskog zakona; na prijevoznoj, odnosno prijenosnoj ispravi carinarnica
označava da su uzorci uzeti i koja količina robe je uzeta kao uzorak.

U odnosu nakoličinu uzoraka koji se uzimaju, primjenjuje se odredba
članka 6. ovog pravilnika.

Članak 13.

Posude i materijal koji su potrebni za uzimanje uzoraka robe po službenoj
dužnosti osigurava carinarnica.

III. VRSTE CARINSKIH OBILJEŽJA I NAČIN NJIHOVE UPORABE

Članak 14.

Carinska obilježja su sredstva kojima se obilježava carinska roba radi
osiguravanja njene istovjetnosti od trenutka stavljanja pod carinski nadzor
do završetka carinskog postupka.

Članak 15.

Obilježavanje robe carinskim obilježjima obavlja se ako je to predviđeno
Carinskim zakonom ili drugim propisima donijetim na temelju Carinskog zakona,
odnosno ako u carinskom postupku treba osigurati istovjetnost robe.

Članak 16.

Carinska obilježja su carinska plomba i otisci carinskog pečata.

Kao carinska obilježja smatraju se i opis robe. ovjereni od carinarnice,
koji se upotrebljavaju ako se na carinsku robu ne mogu staviti carinska
obilježja iz stavka 1. ovog članka.

Članak 17

Carinska plomba je oblikovani plosnati komad olova. okruglog oblika,
sa šupljinom u presjeku koja se s jedne strane završava jednim otvorom.
a s druge strane s dva otvora. Kroz plombu se provlači željezna žica, špaga
i sl.

Pri obilježavanju robe, plomba se žigoše (preša) carinskim klještima,
na kojima je na jednoj strani urezan grb Republike Hrvatske, a na drugoj
strani broj kliješta i naziv carinarnice.

Svaka carinska kliješta moraju imati poseban broj. Carinska plomba može
biti izrađena i od drugog odgovarajućeg materijala.

Članak 18.

Carinski pečat je od gume, okruglog oblika, presjeka 35 mm, odnosno
20 mm, i na njemu je upisan pun naziv ovlaštene carinarnice u koncentrićnim
krugovima oko grba Republike Hrvatske, na hrvatskom jeziku.

Članak 19.

Carinska plomba i carinski pečat stavljaju se, odnosno otiskuju na najpogodnije
mjesto na robi, na omotu robe, na prijevoznom sredstvu, prostoriji ili
prostoru, a podatke o stavljanju plombe odnosno otiskivanju pečata unosi
se u odgovarajuču ispravu (carinsku prijavu za uvoz i provoz robe, prijevoznu
ispravu. zapisnik i dr.).

Prilikom stavljanja carinskih obilježja posebno će se paziti da se roba
ne ošteti ili ne učini neupotrebljivom za svrhe za koje se uvozi, izvozi
ili provozi.

Članak 20.

Carinska obilježja, carinska kliješta i drugi materijal potreban za
obilježavanje robe. osigurava Carinska uprava Republike Hrvatske.

Članak 21.

Danom stupanja na snagu ovog pravilnika prestaje važiti Pravilnik o
uzimanju uzoraka i carinskim obilježjima ("Službeni list", br.
35/76, 5/80, 71/80 i "Narodne novine", br. 53A/91, 33/92, 40/92
i 81/92).

Članak 22.

Ovaj pravilnik stupa na snagu osmog dana od dana objave u "Narodnim
novinama".

Klasa: 413-01/92-01/443

Urbroj : 513-02-92-1

Zagreb. 5. listopada 1992.

V. d. direktora

**Branko Skok, v. r**

```
__________________________________________________________________________________
CARINSKA UPRAVA                                                         Tiskanica 1
REPUBLIKE HRVATSKE

Carinarnica __________________
Car: Ispostava__________________
Broj kontrolnika__________________
Datum__________________

ZAPISNIK
o uzimanju uzoraka

1. Broj i datum UCD-ICD-CP____________________________________
2. Podnositelj deklaracije____________________________________
3. Carinsii obveznik____________________________________
4. Proizvođač____________________________________
5. Trgovački naziv robe____________________________________
6. Korisnik robe____________________________________
7. Prijavljena tarifna oznaka____________________________________
Carinske tarife ša šifrom____________________________________
8. Uzorci uzeti iz____________________________________
9. Carinska obilježja____________________________________
10.Primjedba____________________________________

Ovaj zapisnik sastavljen je dana _____________________ u tri primjerka. .

Nazočan uzimanju uzoraka i :
primio primjerak zapisnika                                              Carinskl djelatnlk
_____________________                                           _____________________
                                                (M.P.)

_________________________________________________________________________________
CARINSKA UPRAVA REPUBLIKE HRVATSKE                              Tiskanica 2

Carinarnica_____________________                        CI_____________________

Broj i datum UCD-ICD-CP_____________________
Trgovački naziv robe_____________________
Uzorak uzet dana_____________________ iz _____________________
_________________________________________________________________________________

```

Pravilnik, NN 63/1992-1691
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)